cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy en cy cy en su de cy cy af cy cy en cy en es
Betsan Moses yn Brif Weithredwr newydd yr Eisteddfod Genedlaethol | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Betsan Moses yn Brif Weithredwr newydd yr Eisteddfod Genedlaethol
Heddiw (8 Chwefror), cyhoeddodd Eisteddfod Genedlaethol Cymru mai Betsan Moses sydd wedi’i phenodi’n Brif Weithredwr newydd y sefydliad.
Bydd yn olynu Elfed Roberts a fydd yn ymddeol yn dilyn dros 30 mlynedd yn y swydd.
Yn wreiddiol o Bontyberem yng Nghwm Gwendraeth, mae Betsan yn dychwelyd i’r Eisteddfod wedi cyfnod o bron i 10 mlynedd fel Pennaeth Cyfathrebu a Chysylltiadau Allanol Cyngor Celfyddydau Cymru.  Bu’n gweithio fel Pennaeth Cyfathrebu’r Eisteddfod am flynyddoedd cyn hyn.  Meddai, “Mae’n anrhydedd ac yn her cael fy mhenodi’n Brif Weithredwr yr Eisteddfod.
"Mae’r Eisteddfod yn rhan ganolog o’n treftadaeth. Rwy'n edrych ymlaen at gydweithio'n agos gyda staff a gwirfoddolwyr ymroddedig wrth i ni barhau i ddatblygu’r Ŵyl i’r blynyddoedd i ddod a chreu cyfleoedd i ddathlu’r iaith Gymraeg a’n diwylliant dros Gymru gyfan.”
Ychwanegodd Llywydd Llys yr Eisteddfod a Chadeirydd y Bwrdd Rheoli, Eifion Lloyd Jones, “Rydym ni'n falch iawn o groesawu Betsan yn ôl i gorlan yr Eisteddfod Genedlaethol, ac yn edrych ymlaen am arweiniad ysbrydoledig a chyffrous ganddi.
“Bydd profiadau gwerthfawr cenedlaethol a rhyngwladol ei chyfnod blaenllaw gyda Chyngor Celfyddydau Cymru yn ei harfogi i fynd â'r Eisteddfod ymlaen i gyfnod newydd o arloesi diwylliannol heb anghofio cyfoeth y traddodiad y bydd yn adeiladu arno.
“Bydd cyfle dros y misoedd nesaf hefyd i ddiolch i Elfed am ei waith a’i arweiniad dros y blynyddoedd, ond heddiw, rydym yn llongyfarch a chroesawu Betsan atom i’r Eisteddfod Genedlaethol.”
Bydd Betsan yn cychwyn ar ei swydd ym mis Mehefin, a bydd Elfed yn ymddeol yn dilyn yr Eisteddfod a gynhelir ym Mae Caerdydd eleni.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.